**Što je elektronički račun**

Svi javni i sektorski naručitelji (pojednostavljeno: velika većina korisnika državnog/lokanog proračuna) su od 1.7.2019. godine obvezni zaprimati i slati isključivo eRačune (bez obzira na vrijednost posla) i to u formatu propisanom EU normom o standardizaciji e-računa. Na to ih obvezuje ZAKON O ELEKTRONIČKOM IZDAVANJU RAČUNA U JAVNOJ NABAVI, koji je jednoglasno usvojen u Saboru. Također, od 1.12.2018. javni i sektorski naručitelji (dalje u tekstu: Naručitelji) će morati zaprimiti eRačun ukoliko im dobavljač isti pošalje umjesto papirnatog računa tj. neće ga smjeti odbiti. Račun poslan email-om u  PDF formatu, koji nije potpisan digitalnim certifikatom i nije ovjeren elektroničkim vremenskim žigom, nije valjani elektronički račun. Za tako izdan račun ne može se naknadno ustanoviti stvaran trenutak njegovog nastanka niti se može sa sigurnošću utvrditi da u njemu nisu naknadno mijenjani podaci.

Dakle, **ukoliko kotizaciju plaća Škola ili Županija izdat će im se eRačun, a ako plaća grupa građana račun će biti fiskaliziran u obliku PDF-a**.